ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์ ประจำวันที่ 26 ม.ค.60
26 ม.ค. 2560

ทันเกมส์ ภาคบ่าย – บล.ไทยพาณิชย์
 
สรุปภาวะตลาดภาคเช้า : ทดสอบ 1600 จุด – SET เปิดกระโดดกว่า 13 จุด ด้วย Sentiment เชิงบวกดัชนีดาวน์โจนส์ขึ้นทะลุ 20,000 จุด และ SET ช่วงนี้ มีเม็ดเงินไหลเข้าสู่กลุ่ม Big Cap เป็นปัจจัยหนุน ดัน SET ทดสอบ 1600 จุด ซึ่งทุกคนเฝ้ารอ อย่างไรก็ตามเนื่องจากเป็นแนวต้านทางจิตวิทยา ทำให้มีการชะลอตัวลง และปิดตลาดที่ระดับ 1596.28 จุด +11.99 จุด หรือ +0.8% ด้วยมูลค่าซื้อขายที่ระดับ 3.4 หมื่นลบ. กลุ่มหลักพลังงานหนุนตลาด ปิดบวก +1.3% ขณะที่แบงก์ และ ICT ปิดบวกเช่นกันที่ +0.4% และ +0.6% ตามลำดับ ด้านตลาดภูมิภาคเคลื่อนไหวในแดนบวก ที่โดดเด่น คือ ตลาดฮ่องกง และเกาหลี
 
กลยุทธ์ที่แนะนำ :  ช่วงบ่าย: ติดตามกรอบล่างระยะสั้นที่ 1590 จุด ซึ่งหากไม่ต่ำกว่า ยังปรับขึ้นได้ต่อ เพื่อรอการขึ้นทะลุ 1600 จุด และมีแนวต้านถัดไปที่ 1620 จุด ด้วยแรงหนุนเม็ดเงินไหลเวียนเข้ามาในกลุ่ม Big Cap ประเด็นสำคัญ ติดตามงบฯ PTTEP ซึ่งหากดี (แย่) กว่าคาด จะเป็นปัจจัยบวก (ลบ) ระยะสั้นต่อตลาด กลยุทธ์ แบ่งขายลดพอร์ต ส่วนกรณีพอร์ตเบาแล้ว จะเข้าตลาดช่วงนี้ ควรเน้นเพียงการซื้อขายเก็งกำไรระยะสั้นอย่างระมัดระวัง+มีวินัยสูง ทั้งนี้ หุ้นแนะนำตามสัญญาณเทคนิค ได้แก่ TACC (รับ 9.65 ต้าน 10.40 Cut 9.25)
 